Terpsion
Vide etiam paginam discretivam: Terpsion (discretiva). Terpsion (Graece Τερψίων) fuit discipulus Socratis e Megara oriundus, qui unus ex amicis peregrinis magistrum suum vidit mortem obeuntem veneno necatum. Terpsion etiam in Platonis Theaeteti prologo apparet. Amico enim suo philosopho Euclidi Megarae incidit, qui dicit se in portu vidisse Theaetetum letaliter vulneratum. Itaque incipit ad Terpsionem referre sermonem a Socrate cum Theaeteto habitum. Plutarchus commemorat Terpsionem dixisse genium Socratis fuisse signum sternuendo datum.